CELEX: 62008TN0571
Language: lt
Date: 2008-12-22 00:00:00
Title: Byla T-571/08 2008 m. gruodžio 22 d. pareikštas ieškinys byloje Vokietija prieš Komisiją

7.3.2009   
            
            
               LT
            
            
               Europos Sąjungos oficialusis leidinys
            
            
               C 55/41
            
         2008 m. gruodžio 22 d. pareikštas ieškinys byloje Vokietija prieš Komisiją
   
   (Byla T-571/08)
   (2009/C 55/74)
   Proceso kalba: vokiečių
   Šalys
   
      Ieškovė: Vokietijos Federacinė Respublika, atstovaujama M. Lumma ir B. Klein
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2008 m. spalio 30 d. Komisijos sprendimą dėl nurodymo pateikti informaciją byloje „Valstybės pagalba C 36/2007 — Valstybės pagalba Deutsche Post AG“.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškinys pareikštas dėl 2008 m. spalio 30 d. Europos Bendrijų Komisijos sprendimo C(2008) 6468, kuriuo Komisija valstybės pagalbos byloje C 36/2007 (ex NN 25/2007), remdamasi Reglamento (EB) Nr. 659/1999 (1) 10 straipsnio 3 dalimi, pareikalavo, kad Vokietija pateiktų visus dokumentus, informaciją ir duomenis, reikalingus įvertinti Deutsche Post pajamas ir sąnaudas laikotarpiu nuo 1989 iki 2007 metų.
   Ieškovė pateikia du ieškinio pagrindus.
   Pirmajame ieškinio pagrinde ieškovė nurodo, kad nurodymas pateikti informaciją pažeidžia esminius formos reikalavimus.
   
               —
            
            
               Nebuvo įvykdyti teisėto termino nustatymo ir „pakartotino pranešimo, kuriame nustatytas papildomas terminas“ Reglamento Nr. 659/1999 5 straipsnio 2 dalies ir 10 straipsnio 3 dalies prasme, reikalavimai. Be to, ieškovė nurodo, kad pats termino nustatymas nurodyme pateikti informaciją buvo neproporcingas.
            
         
               —
            
            
               Nurodymas pateikti informaciją taip pat neužtikrina EB 287 straipsnyje įtvirtinto Deutsche Post AG verslo paslapčių apsaugos reikalavimo, nes yra tikėtina, kad šie duomenys juos įvertinti bus perduoti išorės įmonei, kuri galbūt dirba ir Deutsche Post AG konkurentams, o Komisija vengia šiuo klausimu suteikti tikslesnės informacijos.
            
         Antruoju ieškinio pagrindu ieškovė tvirtina, kad nurodymas pateikti informaciją taip pat pažeidžia EB 87 straipsnio 1 dalį ir 86 straipsnio 2 dalį kartu su proporcingumo ir teisinio saugumo principais, nes reikalaujami duomenys nereikalingi nė vienos iš trijų nagrinėjamų valstybės pagalbos priemonių vertinimui valstybės pagalbos teisės atžvilgiu atlikti.
   
      (1)  1999 m. kovo 22 d. Tarybos reglamentas (EB) Nr. 659/1999, nustatantis išsamias (EB 88) straipsnio taikymo taisykles (OL L 83, p. 1; 2004 m. specialusis leidimas lietuvių k., 8 sk., 1 t., p. 339).